Smittevask defineres som rengjøring av pasientrommet/isolatet ved opphør av ethvert isoleringsregime. Dette innebærer desinfeksjon av definerte kontaktpunkt og inventar samt sluttrengjøring (utvask) etter utført desinfeksjon.

Rekvirering av smittevask

Smittevask ved Haukeland Universitetssjukehus kan rekvireres hos Hospitaldrift Renhold.

Sjekkliste for smittevask

Pasientrommet/isolatet skal være ryddet og klargjort før smittevask.

Sengetøy, dyner og puter sendes til vask som smittetøy

Nattbord og garderobeskap tømmes for innhold

Ringesnor av tau kastes.

Alt flergangsutstyr desinfiseres og rengjøres.

Smitteavfall og smittetøy tas ut av pasientrommet/isolatet.

Angående isolat som har forgang og bad med dekontaminator:

Forgangen regnes som ren så lenge isolasjonen pågår, og uren ved opphør.

Rent flergangsutstyr på skyllerommet må regnes som urent ved opphør av isolasjon og desinfiseres på nytt.

Skyllerommet er i utgangspunktet å regne som et urent rom.

Skap for lagring av flergangsutstyr i forgangen er en utfordring. Slik lagring er ikke anbefalt i Isoleringsveilederen fra Folkehelseinstituttet. Hvor rent dette er ved opphør av isolasjon er helt avhengig av håndteringen av utstyret i skapet mens isolasjonen pågikk.

Seng og madrass

Sengen og madrass desinfiseres på rommet før transport til sengesentral.

Madrass som ev ikke kan desinfiseres, dekkes med plastovertrekk før den sendes til sengesentralen.

Ved luftsmitteisolasjon skal også:

Gardiner tas ned og sendes til vask som smittetøy

Oppheving av isolasjonsregime der pasienten ikke skal flyttes eller skrives ut

Dersom den avisolerte pasienten fremdeles skal ligge på samme rommet etter at isolasjonsregimet er opphevet skal kontaktpunkt desinfiseres og pasienten ha nytt sengetøy og rent pasienttøy. Daglig renhold av rommet utføres ellers på vanlig måte.

Hospitaldrift Renhold kontaktes for rekvirering av smittevask når pasienten reiser (intern overflytting eller utskriving) slik at rommet blir klargjort før det kommer ny pasient.

Ved luftsmitte på luftsmitteisolat anbefales det nytt rom til pasienten slik at isolatet kan desinfiseres med UVC-lys og klargjøres til evt ny pasient som trenger luftsmitteisolering. Dette på grunn av begrenset tilgang til luftsmitteisolat.

Interne referanser

Renhold: Smittevask av smitteisolat ved opphør av isolasjon.

Desinfeksjon med hydrogenperoksyd (H2O2)

Kontaktsmitteregime

Dråpesmitteregime

Isolat med forgang, eget toalett, dusj og dekontaminator

Luftsmitteregime

Kohortisolering

Rengjøring og desinfeksjon av flater, inventar og utstyr

Kontaktpunkter på sengerom og toalett/bad